Sag om hvorvidt anholdelse af de sigtede kan ophæves grundet overskridelse af 24-timers fristen
Ret: Retten i Kolding (1. instans)
Faggruppe: Straffesag — Grundlovssag
Sagsemner: Efterforskning og straffeproces;

/

Retten i Kolding

Den 9. oktober 2010 kl. 09.45 blev Retten i Kolding sat i retssal 2 af
Dommer.

Retsmødet var offentligt.

Rettens nr. 1-4146/2010
Politiets nr. 3700-75599-01044-10

Anklagemyndigheden
mod
Sigtede 1
CPR nr. (Født 1961) og
Sigtede 2
CPR nr. (Født 1959)

Grundlovsforhør

Anklager var mødt for anklagemyndigheden og fremlagde omslag med bilag.

Advokat Henning Zacho Larsen, der var mødt, blev beskikket som forsvarer
for Sigtede 1 og Sigtede 2.

Sigtede 1 blev fremstillet kl. 10.33, bekræftede sit navn og sin fødselsdato,
og at han blev anholdt den 8. oktober 2010 kl. 10.20

Sigtede 2 blev fremstillet kl. 10.33, bekræftede sit navn og sin fødselsdato,
og at han blev anholdt den 8. oktober 2010 kl. 10.20.

Der var mødt en polsk tolk.

Dommeren bemærkede, at 24-timers fristen i retsplejelovens § 760, stk. 2,
var overskredet.

Anklageren oplyste, at han ikke af egen drift ville løslade de anholdte.

De anholdte havde lejlighed til at tale med den beskikkede forsvarer i en-
rum.

Forsvareren anmodede om, at de anholdte blev løsladt og oplyste, at de an-
holdte ikke havde andel i, at fristen var overskredet.

Kriminalassistent Person, der havde deltaget i transport af de an-holdte til
retsmødet, oplyste på dommerens forespørgsel, jf. retsplejelovens

Std 75261



/

side 2

§ 746, stk. 3, at forsinkelsen skyldtes, at der ikke havde været tilstrækkelig
transporttid. De anholdte havde overnattet i arresten i Assens, og transporten
var blevet sendt fra Kolding for sent. Det var således hverken de anholdtes
forhold eller uforudsete forhold undervejs, der var skyld i overskridelse af
fristen.

Anklageren sigtede de anholdte for overtrædelse af straffelovens § 276, jf. §
285, stk. 1, ved i forening at have begået tyveri fra et pt. ukendt gerningssted
til en anslået værdi af ikke under 25.000 kr.

Anklageren anmodede om, at anholdelsen ikke blev ophævet og henviste
navnlig til den korte fristoverskridelse på 13 minutter, som han samtidig be-
klagede. De anholdte havde været under transport til retten, da fristen udløb,
og betjentene havde gjort, hvad de kunne for at få de anholdte frem i tide.

Forsvareren fastholdt, at anholdelsen skulle ophæves og henviste til den
grundlæggende bestemmelse i retsplejeloven, hvorefter anholdte har krav på
at blive fremstillet for en dommer indenfor 24 timer. Uanset der er tale om en
kort fristoverskridelse kunne politiet i god tid have transporteret de an-
holdte. Det vil derfor være en glidebane, hvis fristoverskridelsen accepteres.

De sigtede havde lejlighed til at udtale sig, men ønskede det ikke.

Der blev afsagt

kendelse:

Uanset at fristoverskridelsen kun har været på 13 minutter, finder retten, at
denne ikke er ganske bagatelagtigt. Herefter og henset til at forsinkelsen til
retsmødet, der var berammet kl. 9.45, alene er begrundet med, at transporten
af de anholdte fra arresten i Assens blev iværksat for sent, skal anholdelsen
ophæves, jf. retsplejelovens § 746, stk. 3, jf. § 760, stk. 2. Derfor

bestemmes:

Anholdelsen af Sigtede 1 og Sigtede 2 ophæ-ves.

Anklageren tog forbehold for kære.

Der tillagdes den beskikkede forsvarer, advokat Henning Zacho Larsen, sa-
lær med 2.900 kr. med tillæg af moms, der betales af statskassen.

Sagen sluttet.

Retten hævet kl. 11.00.



/

side 3

Dommer